*A királyi tisztviselő újra kérte őt: „Uram, jöjj, mielőtt meghal a gyermekem.”* Jn. 4,49

A tisztviselő aggódik – ez érthető. Még mindig a személyes jelenlétben látja a gyógyulás kulcsát. Újból kéri Jézust, induljon.

A gyermek komoly betegsége Jézushoz indítja az apát. Sok esetben valóban csak a nagy kihívás, betegség vagy egyéb katasztrófa hatására fordul valaki Jézushoz. Ő valóban a Segítő.

De Jézus nem csak akkor méltó a kapcsolatra, ha bajban vagyunk. Ő annyi mindent végzett értünk, emberekért, hogy örökké hálásak lehetünk. Ezt a hálát ki is kell fejezni. Nem csak gondolatban, néma főhajtással, hanem imával, hálaadással, imádattal. Mindezek akkor fejezik ki hálánkat, ha őszinte szívből és önként történik. Ennek kifejezésére lehetőség van egyedül, közösségben, halkan vagy hangosan. Jézus méltó, hogy imádjuk Őt! Vadon Gyula